  Майя Бывальцева 11-тӥ толшорлы Удмуртиын коронавирусэн черлан 189 выль учыръёсты пусйизы. Со сярысь элькунысь оперативной штаб ивортӥз. Диагноззы Ижкарын 121 улӥсьёслэн зэмаз, Дэри ёросын – 16, Шаркан ёросын – 13, Воткаын – 10, Кияса ёросын – тямыс, Сарапулын – ньыль, Вотка, Якшур-Бӧдья ёросъёсын – кык, Ува, Сьӧлта, Пичи Пурга ёросъёсын – одӥг. 198 адями йӧназ. Одӥг мурт улонысь кошкиз: воргоронлы 79 арес вал Туннэ нуналлы Удмуртиын выль коронавирус инфекциен черлан 22 сюрс 111 учыр лабораториосын зэматэмын. 18 сюрс 267 адями йӧназ, 312 мурт кулӥз. Та дыре 152 висисьёслэн тазалыксы секыт лыдъяське. Элькунын выль коронавиурс инфекцилы 764 сюрс 256 эскеронъёс ортчытӥзы, берло нуналскын – 2 сюрс 945. Тегъёс: Тазалык Ижкар висён Удмуртия коронавирус  